Document ID: 32007R1526

NÕUKOGU MÄÄRUS (EÜ) nr 1526/2007,
17. detsember 2007,
millega muudetakse määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 26,
võttes arvesse komisjoni ettepanekut
ning arvestades järgmist:
(1)
20. detsembril 1996 võttis nõukogu vastu määruse (EÜ) nr 2505/96 (1). Ühenduse nõudlus kõnealuses määruses käsitletavate toodete järele tuleks rahuldada kõige soodsamatel tingimustel. Sel eesmärgil tuleks alates 1. jaanuarist 2008 suurendada või vähendada teatavate olemasolevate tariifikvootide mahte ning vajalikele kogustele tuleks avada mõned uued ühenduse tariifikvoodid tollimaksu nullmääraga, vältides asjaomaste toodete turgude häirimist.
(2)
Kahe ühenduse tariifikvoodi kvoodimahust ei piisa ühenduse tööstuse vajaduste rahuldamiseks käesoleval kvoodi kehtivusajal, mis lõpeb 31. detsembril 2007. Seepärast tuleks kõnealuseid mahte suurendada alates 1. jaanuarist 2007.
(3)
Ühenduse huvides ei ole enam jätkata 2008. aastal ühenduse tariifikvootide andmist teatavatele toodetele, mille suhtes tollimaks peatati 2007. aastal. Seepärast tuleks kõnealused tooted määruse (EÜ) nr 2505/96 I lisa tabelist välja jätta.
(4)
Muudatuste arvukust arvestades tuleks määruse (EÜ) nr 2505/96 I lisa selguse huvides täielikult asendada.
(5)
Seetõttu tuleks määrust (EÜ) nr 2505/96 vastavalt muuta.
(6)
Käesoleva määruse majandusliku olulisuse tõttu on vaja tugineda Euroopa Liidu lepingule ja Euroopa ühenduste asutamislepingutele lisatud protokolli (liikmesriikide parlamentide funktsiooni kohta Euroopa Liidus) I jao punktis 3 ette nähtud kiireloomulisuse alusele.
(7)
Kuna kvootide kehtivusaja algus on 1. jaanuar 2008, tuleks käesolevat määrust kohaldada alates samast kuupäevast ning see peaks jõustuma viivitamata,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2505/96 I lisa asendatakse käesoleva määruse lisas esitatud tekstiga.
Artikkel 2
Kvoodi kehtivusajaks 1. jaanuarist kuni 31. detsembrini 2007 määruse (EÜ) nr 2505/96 I lisas:
-
tariifikvoodi järjekorranumbriga 09.2603 kvoodimahuks kehtestatakse 6 500 tonni;
-
tariifikvoodi järjekorranumbriga 09.2950 kvoodimahuks kehtestatakse 12 000 tonni.
Artikkel 3
Määruse (EÜ) nr 2505/96 I lisa tariifikvoodid alates 1. jaanuarist 2008:
-
tariifikvoodi järjekorranumbriga 09.2030 kvoodimahuks kehtestatakse 1 500 tonni;
-
tariifikvoodi järjekorranumbriga 09.2603 kvoodimahuks kehtestatakse 6 500 tonni;
-
tariifikvoodi järjekorranumbriga 09.2624 kvoodimahuks kehtestatakse 600 tonni;
-
tariifikvoodi järjekorranumbriga 09.2907 kvoodimahuks kehtestatakse 2 500 tonni;
-
tariifikvoodi järjekorranumbriga 09.2914 kvoodimahuks kehtestatakse 5 000 tonni;
-
tariifikvoodi järjekorranumbriga 09.2950 kvoodimahuks kehtestatakse 12 000 tonni.
Artikkel 4
Määruse (EÜ) nr 2505/96 I lisasse lisatakse tariifikvoodid järjekorranumbritega 09.2763, 09.2806, 09.2808, 09.2810, 09.2812, 09.2814, 09.2816 ja 09.2818, mida hakatakse kohaldama alates 1. jaanuarist 2008.
Artikkel 5
Tariifikvoodid järjekorranumbritega 09.2610, 09.2612, 09.2625, 09.2627, 09.2809, 09.2882, 09.2904, 09.2919, 09.2920, 09.2979 ja 09.2995 suletakse alates 1. jaanuarist 2008.
Artikkel 6
Käeolev määrus jõustub selle Euroopa Liidu Teatajas avaldamise päeval.
Määrust kohaldatakse alates 1. jaanuarist 2008.
Artiklit 2 kohaldatakse siiski alates 1. jaanuarist 2007.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. detsember 2007

Labels: 3
1
6